b'\n_START_ARTICLE_\nBosanski pa\xc5\xa1aluk\n_START_SECTION_\nNastanek\n_START_PARAGRAPH_\nPo tur\xc5\xa1ki usmrtitvi bosanskega kralja \xc5\xa0tefana Toma\xc5\xa1evi\xc4\x87a leta 1463 je bil pod tur\xc5\xa1ko oblastjo osrednji del Kraljevine Bosne preoblikovan v upravno enoto  Bosanski sand\xc5\xbeak. Kne\xc5\xbeevina Hercegovina je bila dodana leta 1483.\n_START_SECTION_\nUstanovitev\n_START_PARAGRAPH_\nBosanski pa\xc5\xa1aluk je bil ustanovljen leta 1580 in prvi guverner ali  "pa\xc5\xa1a" je bil Gazi Ferhad-pa\xc5\xa1a Sokolovi\xc4\x87 kot beglerbeg. Bosanski ejalet (ali Pa\xc5\xa1aluk) so sestavljali Bosanski sand\xc5\xbeak (centralna pokrajina), Hercegovski sand\xc5\xbeak, Sand\xc5\xbeak Vu\xc4\x8ditrn, Prizrenski sand\xc5\xbeak, Kli\xc5\xa1ki sand\xc5\xbeak, Kr\xc5\xa1ki sand\xc5\xbeak, in Pakra\xc5\xa1ki sand\xc5\xbeak.\n_START_SECTION_\nZaton\n_START_PARAGRAPH_\nPo koncu Velike tur\xc5\xa1ke vojne, ki se je kon\xc4\x8dala s porazom Otomanov leta 1699 je pri\xc5\xa1lo do znatnega zmanj\xc5\xa1anja obmo\xc4\x8dja ejaleta, saj so Otomani izgubili vse slavonske sand\xc5\xbeake ("Po\xc5\xbee\xc5\xa1ki sand\xc5\xbeak" in "Pakra\xc5\xa1ki sand\xc5\xbeak"), Li\xc5\xa1ki sand\xc5\xbeak in velik del Dalmatinske obale, ki je spadala pod Kli\xc5\xa1ki sand\xc5\xbeak in Hercegovski sand\xc5\xbeak. Nato je ejalet izgubil tri sand\xc5\xbeake in zmanj\xc5\xa1anje enega (Biha\xc5\xa1kega sand\xc5\xbeaka): po  Mirovni pogodbi iz Sremskih Karlovcev se je pa\xc5\xa1aluk zmanj\xc5\xa1al na le \xc5\xa1tiri sand\xc5\xbeake (trije med njimi so bili tudi zmanj\xc5\xa1ani) in dvanajst kapitanij. Pred Mirovno pogodbo iz Po\xc5\xbearevca, je bilo ustanovljenih novih 28 voja\xc5\xa1kih kapitanij, ve\xc4\x8d kot polovica od  njih ob meji. Tovrstna intenzivna voja\xc5\xa1ka uprava je bila odgovor na podobno na Avstrijski voja\xc5\xa1ki meji. Leta 1703 so sede\xc5\xbe pa\xc5\xa1e prenesli iz Sarajeva v Travnik, ker je bilo Sarajevo po\xc5\xbegano v vojni, kjer je bil vse do 1850, ko je bil ponovno prenesen v Sarajevo.'